Page:Martha Spreull by Zachary Fleming.pdf/76

64 near us; as for the hens and the bantams, I kent naething aboot them from my ain personal knowledge, and I believe my faither and mither sune won ower the loss.

I got through wi' the measles real easy; but the chincough set doon unco sair on my system—in truth, I got sic a shake, and croichled awa' sae lang, that my mither had to tak' me doon to the waterside at Govan for a change o' air, where we bidet for three weeks wi' my mither's marriet sister, Mrs. Brodie, and where we baith experienced great benefit to oor health frae the change o' scene and the caller air. My mither often boasted that I never had much fash wi' my teeth. Neither my first nor my second set ever cost me ony trouble; the only pain that I experienced ava on that score wis when my wisdom teeth cam' at the age o' twelve; for the gums were sair wauket, and my mither had to tak' me twice to the Dispensary at the Royal Infirmary and get the gums scarifeed



before the teeth could win through. I shouldna say't mysel', but I min' it wis lookit upon as a maist oncommon thing for a lassie at twelve to have cutit her wisdom teeth. Mysie Deans,